ମୁମ୍ବାଇ : ସାଧାରଣ ଲୋକଙ୍କ ଠାରୁ ଆରମ୍ଭ କରି ଯେ କୌଣସି ସେଲିବ୍ରେଟି ଯାଏଁ , ମା' ହେବା ଏକ ଅତି ସୌଭାଗ୍ୟର କଥା । ଆଉ ଏହାର ଅନୁଭବ ସ୍ୱତନ୍ତ୍ର ହୋଇଥାଏ । ତେବେ ବଲିଉଡ ଅଭିନେତ୍ରୀ କରୀନା କପୁର ଖାନ୍ ଦ୍ୱିତୀୟ ସନ୍ତାନର ମା' ହେବାକୁ ଯାଉଛନ୍ତି । ତାଙ୍କ ପରିବାର ସମେତ ,ତାଙ୍କ ଫ୍ୟାନ୍ସମାନେ ମଧ୍ୟ ଆସିବାକୁ ଯାଉଥିବା ନୂଆ ସଦସ୍ୟକୁ ନେଇ ବେଶ ଉତ୍ସାହିତ ଅଛନ୍ତି ।
ସୋସିଆଲ ମିଡିଆରେ ଚର୍ଚ୍ଚା ହେଉଛି ଯେ, କରୀନାଙ୍କୁ ହସ୍ପିଟାଲରେ ଭର୍ତ୍ତି କରାଯାଇଛି । । ହେଲେ ତାଙ୍କର ସୋସିଆଲ ମିଡିଆ ପୋଷ୍ଟ ଦେଖିଲେ ଲାଗୁଛି , ସେ ତାଙ୍କ ଘରେ ଅଛନ୍ତି । କରୀନାଙ୍କ ପିଲା ଜନ୍ମ ହେବା ପୂର୍ବରୁ ତାଙ୍କର ଦ୍ୱିତୀୟ ସନ୍ତାନ ପାଇଁ ଉପହାର ଆସିବା ଆରମ୍ଭ ହୋଇଯାଇଛି । କରୀନା ପୁତ୍ର ସନ୍ତାନ, କି କନ୍ୟା ସନ୍ତାନକୁ ଜନ୍ମ ଦେବେ ତାକୁ ନେଇ ଏବେ ଆଲୋଚନା ଯୋର ଧରିଛି । ଏହା ମଧ୍ୟରେ ଜଣେ ଜ୍ୟୋତିଷ ଭବିଷ୍ୟବାଣୀ କରିଛନ୍ତି ।
କରୀନା ଏବଂ ସୈଫ୍ଙ୍କ ଦ୍ୱିତୀୟ ସନ୍ତାନକୁ ନେଇ ଜ୍ୟୋତିଷ ଭବିଷ୍ୟବାଣୀ କରିଛନ୍ତି । ୟେ ହେଉଛନ୍ତି ସେହି ଜ୍ୟୋତିଷ, ଯିଏ ଅନୁଷ୍କା ଶର୍ମା ଏବଂ ବିରାଟ କୋହଲିଙ୍କ ଘରକୁ ଆସିଥିବା ନୁଆ ସଦସ୍ୟକୁ ନେଇ ଭବିଷ୍ୟବାଣୀ କରିଥିଲେ । ଜ୍ୟୋତିଷଙ୍କ ମୁତାବିକ୍, କରୀନା ଏକ କନ୍ୟା ସନ୍ତାନର ମା' ହେବାକୁ ଯାଉଛନ୍ତି ।
